คัมภีร์ไบเบิล
ภาคพันธสัญญาใหม่

พันธสัญญาใหม่ (The New Testament) เป็นชุดหนังสือที่ถูกเขียนขึ้นภายหลังจากการการเสด็จขึ้นสู่สวรรค์ของพระเยซู มีจำนวน 27 เล่ม แบ่งได้เป็นห้าหมวดใหญ่ ดังนี้
หมวดพระวรสาร ประกอบด้วยพระวรสารนักบุญมัทธิว จนถึง พระวรสารนักบุญยอห์น
หมวดประวัติศาสตร์ ประกอบด้วยหนังสือกิจการของอัครทูต
หมวดจดหมายของเปาโล ประกอบด้วยจดหมายนักบุญเปาโล ถึงชาวโรม จนถึง จดหมายถึงชาวฮีบรู
หมวดจดหมายทั่วไป ประกอบด้วยจดหมายของนักบุญยากอบ จนถึง จดหมายของนักบุญยูดา
หมวดวิวรณ์ ประกอบด้วยหนังสือวิวรณ์
| เล่มที่ | ชื่อ | ผู้เขียน | สาระสำคัญ | ช่วงเวลาที่เขียน |
| --- | --- | --- | --- | --- |
| 1 | พระวรสารนักบุญมัทธิว | มัทธิว | พระเยซู กษัตริย์ผู้เป็นพระเมสสิยาห์ | ค.ศ. 60 |
| 2 | พระวรสารนักบุญมาระโก | มาระโก | พระเยซู พระบุตรผู้เป็นผู้รับใช้ | ประมาณ ค.ศ. 55-65 |
| 3 | พระวรสารนักบุญลูกา | ลูกา | พระเยซู พระผู้ช่วยให้รอดผู้เป็นทั้งพระเจ้าและมนุษย์ | ประมาณ ค.ศ. 60-63 |
| 4 | พระวรสารนักบุญยอห์น | ยอห์น | พระเยซู พระบุตรของพระเจ้า | ประมาณ ค.ศ. 80-95 |
| 5 | หนังสือกิจการของอัครทูต | ลูกา | ชัยชนะแห่งการประกาศข่าวดี โดยฤทธิ์อำนาจของพระวิญญาณบริสุทธิ์ | ค.ศ. 63 |
| 6 | จดหมายของนักบุญเปาโลถึงชาวโรม | เปาโล | ความชอบธรรมของพระเจ้าได้รับการเปิดเผย | ค.ศ. 57 |
| 7 | จดหมายของนักบุญเปาโลถึงชาวโครินธ์ ฉบับที่ 1 | เปาโล | ปัญหาต่าง ๆ และการแก้ไขปัญหาในคริสตจักร | ประมาณ ค.ศ. 55-56 |
| 8 | จดหมายของนักบุญเปาโลถึงชาวโครินธ์ ฉบับที่ 2 | เปาโล | ศักดิ์ศรีที่ได้รับผ่านการทนทุกข์ | ประมาณ ค.ศ. 55-56 |
| 9 | จดหมายของนักบุญเปาโลถึงชาวกาลาเทีย | เปาโล | ความรอดโดยพระคุณทางความเชื่อ | ค.ศ. 49 |
| 10 | จดหมายของนักบุญเปาโลถึงชาวเอเฟซัส | เปาโล | พระคริสต์กับคริสตจักร | ค.ศ. 62 |
| 11 | จดหมายของนักบุญเปาโลถึงชาวฟิลิปปี | เปาโล | ความชื่นชมยินดีในการมีชีวิตอยู่เพื่อพระคริสต์ | ประมาณ ค.ศ. 62-63 |
| 12 | จดหมายของนักบุญเปาโลถึงชาวโคโลสี | เปาโล | ความยิ่งใหญ่สูงสุดของพระคริสต์ | ค.ศ. 62 |
| 13 | จดหมายของนักบุญเปาโลถึงชาวเธสะโลนิกา ฉบับที่ 1 | เปาโล | การเสด็จกลับมาของพระคริสต์ | ค.ศ. 51 |
| 14 | จดหมายของนักบุญเปาโลถึงชาวเธสะโลนิกา ฉบับที่ 2 | เปาโล | การเสด็จกลับมาของพระคริสต์ | ค.ศ. 51-52 |
| 15 | จดหมายของนักบุญเปาโลถึงทิโมธี ฉบับที่ 1 | เปาโล | หลักคำสอนที่ถูกต้องและชีวิตในทางของพระเจ้า | ค.ศ. 65 |
| 16 | จดหมายของนักบุญเปาโลถึงทิโมธี ฉบับที่ 2 | เปาโล | ความอดทนบากบั่น | ค.ศ. 67 |
| 17 | จดหมายของนักบุญเปาโลถึงทิตัส | เปาโล | คำสอนที่มีหลักและการทำดี | ประมาณ ค.ศ. 65-66 |
| 18 | จดหมายของนักบุญเปาโลถึงฟีเลโมน | เปาโล | การกลับคืนดีกัน | ค.ศ. 62 |
| 19 | จดหมายถึงชาวฮีบรู | ไม่ระบุ | พันธสัญญาที่ดีกว่า | ประมาณ ค.ศ. 67-69 |
| 20 | จดหมายของนักบุญยากอบ | ยากอบ | ความเชื่อที่เกิดผล | ประมาณ ค.ศ. 45-49 |
| 21 | จดหมายของนักบุญเปโตร ฉบับที่ 1 | เปโตร | การทนทุกข์เพื่อพระคริสต์ | ประมาณ ค.ศ. 60-63 |
| 22 | จดหมายของนักบุญเปโตร ฉบับที่ 2 | เปโตร | ความจริงอันซื่อสัตย์เปรียบเทียบกับครูสอนเท็จ | ประมาณ ค.ศ. 66-68 |
| 23 | จดหมายของนักบุญยอห์น ฉบับที่ 1 | ยอห์น | ความจริงและความชอบธรรม | ประมาณ ค.ศ. 85-95 |
| 24 | จดหมายของนักบุญยอห์น ฉบับที่ 2 | ยอห์น | ดำเนินชีวิตในความจริง | ประมาณ ค.ศ. 85-95 |
| 25 | จดหมายของนักบุญยอห์น ฉบับที่ 3 | ยอห์น | กระทำอย่างซื่อสัตย์ | ประมาณ ค.ศ. 85-95 |
| 26 | จดหมายของนักบุญยูดา | ยูดา | การต่อสู้เพื่อความเชื่อ | ประมาณ ค.ศ. 70-80 |
| 27 | หนังสือวิวรณ์ | ยอห์นแห่งปัทมอส คริสตชนเชื่อว่าเป็นคนเดียวกับยอห์นอัครทูต แต่ทางวิชาการเห็นว่าเป็นคนละคนกัน | การต่อสู้และการบรรลุถึงความสมบูรณ์ | ประมาณ ค.ศ. 90-96 |